Ernesto A. Amatiaga

Si G. Ernesto A. Amatiaga ing usa sa tinamod ug inilang magsusulat nga Sugboanon. Usa siya sa tumindok nga haligi sa Dagang Foundation, Inc. kinsa kasamtangang nangalagad isip ehekutibong puli-pamuno niini.

Gawas sa iyang pagka sakop sa pundok sa mga magsusulat, aktibo usab siyang membro sa nagkalainlaing pundok katilingbanon ilabi na sa relehiyosong kahugpongan.

Natawo siya sa Pebrero 12, 1942, sa Pugalo, Alcoy, Sugbo. Ang iyang mga sinulat nga sugilanon nahimuslan pagpatik sa Bisaya Magasin, Alimyon, Silaw, Bag-ong Suga, Hiyas, Sugbu, Bag-ong Balud, Salaysayon, ubp.

Mananaog nga mga sinulat
 Ang Antulihaw Nga Nanuktok Sa Hinog Nga Mga Bunga Sa Tugas, unang ganti, Newstime Daily "Sugilanon sa Gugma" Writing Awards, 1992;
 Ang Bayog, unang ganti, LUDABI Sugilanon Annual Writing Awards, 1998;
 Lisod Pintalon Ang Gugma, unang ganti, Dagang Foundation, Inc. Sugilanon Annual Writing Awards, 1993;
 Sa Gabiing Way Subak Ang Utan Nga Gidulot Ko Kanino, ikaduhang ganti, Sinulatay Sa Gugmahanong Balak Sa Adlaw Sa Gugma nga gipasiugdahan sa LUDABI, BATHALAD ug DyLA-Cebu;
 Ukay-Ukay, ikatulong ganti, BATHALAD-Mindanao Balak Annual Writing Awards, 1999;
 Higala Sa Ulipon, Ulipon Sa Higala, ikatulong ganti, LUDABI One-Act Play Annual Writing Awards, 1990;
 Paningil, pinasidunggan, BATHALAD-Cebu Sugilagming Annual Writing Awards, 1997

Pagkahiapil sa mga antolohiya
 Mga Tunob Sa Kahilom (2007), usa ka hugpong kun koleksiyon sa iyang natagik nga mga balak;
 Lubasan (1991), isip usa sa mga awtor
 Mga Tunob Sa Dagang (1993), isip usa sa mga editor ug awtor
 Kawit sa Buntagon, isip usa sa mga awtor

Uban pang mga sinulat

Mga sumpay sa gawas
 Talaan sa mga mananaog sa tigiay sa Dagang Foundation, Inc.

Mga Pilipinong magsusulat
Mga magsusulat sa Sinugboanon
Mga Sugboanon